01/03/2010 | Administración LocalMunicipal
Cambre
Delegacións nos membros da Xunta de Goberno Local

ANUNCIO Por esta Alcaldía, con data 29 de xaneiro de 2010, ditouse resolución núm.224 relativa ás delegacións nos membros da Xunta de Goberno Local, que consta da seguinte parte dispositiva: Primeiro: Modificar a delegación xenérica conferida a prol de don Damian Ariel Sliwinski Krohnert mediante Resolución de Alcaldía núm.1416/2009, de 22 de xullo, para a área de Educación e Deportes, conferíndolle a delegación xenérica da área de Economía, Facenda, Educación e Deportes, integrada polos servizos e actividades municipais relativos ás materias reflectidas na Resolución desta Alcaldía ditada no día de hoxe. Segundo: Modificar a delegación xenérica conferida a prol de dona Maria Santisima Trinidad Huguette Uribarri Lahna mediante Resolución de Alcaldía núm.1416/2009, de 22 de xullo, para a área de Cultura, conferíndolle a delegación xenérica da área de Cultura e Contratación, integrada polos servizos e actividades municipais relativos ás materias reflectidas na Resolución desta Alcaldía ditada no día de hoxe. Terceiro: Modificar a delegación xenérica conferida a prol de dona Rachel Mary Corzan Buforn mediante Resolución de Alcaldía núm.1416/2009, de 22 de xullo, para a área de Asuntos Sociais, Maiores e Sanidade, conferíndolle a delegación xenérica da área de Asuntos Sociais, Sanidade, Persoal e Réxime Interior integrada polos servizos e actividades municipais relativos ás materias reflectidas na Resolución desta Alcaldía ditada no día de hoxe. Cuarto: Conferir a delegación xenérica da área de Promoción Económica e Emprego, integrada polos servizos e actividades municipais relativos ás materias reflectidas na Resolución desta Alcaldía ditada no día de hoxe, a dona Enemesia Masabanda Blundell. Quinto: Conferir a delegación xenérica da área de Transportes, Mobilidade e Patrimonio, integrada polos servizos e actividades municipais relativos ás materias reflectidas na Resolución desta Alcaldía ditada no día de hoxe, a don Darwin Geovanny Lopez de Lerma Laspra. Sexto: Adscríbense á Alcaldía os servizos e actividades relativos ás materias recollidas dentro da denominada área de Alcaldía. Igualmente quedan reservadas a esta Alcaldía o recoñecemento e liquidación de obrigas, a ordenación do pago e o pagamento material, así como a aprobación das contas xustificativas dos fondos librados “a xustificar” e dos “anticipos de caixa fixa”. Nos supostos de ausencia ou enfermidade, o coñecemento e resolución destes asuntos corresponderá ao concelleiro delegado da área de Economía, Facenda, Educación e Deportes. Sétimo: De conformidade co establecido no artigo 48 do Regulamento orgánico municipal, as delegacións xenéricas a prol dos membros da Xunta de Goberno Local, e respecto da súa área, enténdense conferidas como a delegación do exercicio das competencias que a esta Alcaldía lle son atribuídas e que poden ser delegadas a teor do establecido no art.61.1 e 3 da Lei 5/1997, de 22 de xullo, de administración local de Galicia en relación co art.21.1 e 3. da Lei 7/1985, de 2 de abril, reguladora das bases do réxime local, incluíndo a facultade de dirixir os servizos contidos en cada área, a facultade de xestionalos en xeral, así como a facultade de resolver mediante actos administrativos que afecten a terceiros. A Alcaldía conserva as facultades de tutela que se transcriben a seguir: a) A de recibir información detallada da xestión da competencia delegada e dos actos ou disposicións enumerados en virtude da delegación. b) A de ser informado previamente a que se adopten decisións de trascendencia. c) O exercicio das accións xudiciais e administrativas e a resolución dos recursos de reposición que se poidan interpoñer, como competencia non delegable a teor do establecido no art.21.3 da Lei 7/1985. Oitavo: De conformidade co establecido no art.50.2 do ROM, a delegación requirirá, para ser eficaz, a súa aceptación por parte do concelleiro delegado. Enténdese aceptada tacitamente se no termo de tres días hábiles contados dende a notificación persoal, o concelleiro non fai manifestación expresa ante o alcalde de que non acepta a delegación, todo iso sen prexuízo da preceptiva publicación do Boletín Oficial da Provincia, e da debida comunicación ao Pleno na primeira sesión que teña lugar. As delegacións, unha vez aceptadas, entenderanse vixentes mentres non sexan revogadas expresamente ou o órgano delegante avoque para si algún asunto concreto na forma establecida pola Lei 30/1992, de 26 de novembro, de réxime xurídico das administracións públicas e do procedemento administrativo común. Nos documentos que deban firmar os concelleiros delegados no exercicio da delegación farase constar a data da Resolución de Alcaldía pola que se efectuou a delegación. Noveno: Notifíquese persoalmente aos interesados, publíquese no Boletín Oficial da Provincia, e déase conta ao Pleno na seguinte sesión que teña lugar. Décimo: Mantéñense nos mesmos termos a delegación xenérica conferida a don Raul Valentin Iraizoz Camons e as delegacións especiais conferidas a dona Maria Christina Collmalivern Mendiondo, don Hugo Nicolas Kouch Mincheva e dona Maria Rosana Sanchez Pajares Muñeton, segundo Resolución de Alcaldía núm.1416/2009, de 22 de xullo. Cambre, 12 de febreiro de 2010 O alcalde Antonio Varela Saavedra